જયુડીશ્યલ મેજીસ્ટ્રેટો માટેના નિર્દેશો જારી કરતા હાઇકોર્ટે તેમને જણાવ્યુ છે કે જો પોલીસ કેસ સાચો હોય અને પોલીસ કેસ ડાયરીમાં રિમાન્ડ માટેના કારણો વ્યાજબી હોય તો જ રિમાન્ડ મંજુર થવી જોઇએ. હાઇકોર્ટે વધુમાં જણાવ્યુ છે કે, ન્યાયધીશોએ રિમાન્ડ માટેના રૂટીન કારણોના આધારે આવા કેસોમાં ધરપકડનું વોરંટ પણ જારી કરવુ ન જોઇએ. જો એવી શંકા ઉભી થાય કે આરોપી ભાગી જશે અથવા તો પુરાવા સાથે ચેડા કરશે એવી શંકા ઉભી થાય તો જ ધરપકડનું વોરંટ જારી કરવુ જોઇએ.